** Masažer za stopala**

**-Uputstvo za upotrebu-**

**Pažljivo pročitajte ova uputstva za upotrebu, zadržite ih za kasniju upotrebu i obavezno ih učinite dostupnim drugim korisnicima, te pratite informacije koje sadrže.**

**Dragi kupče,**

Hvala vam što ste odabrali jedan od naših proizvoda. Naše ime predstavlja visokokvalitetne, temeljito testirane proizvode za primjene u područjima topline, težine, krvnog pritiska, tjelesne temperature, pulsiranja, nježne terapije, masaže, ljepote, zraka, i za bebe.

Lijep pozdrav,

Vaš Beurer Team

Sadržaj:

1. O Shiatsu masaži .............................................................2

2. Upoznajte Vaš uređaj .......................................................3

3. Predviđena upotreba ........................................................3

4. Bezbjedonosne napomene................................................4

5. Opis uređaja ....................................................................6

6. Početna upotreba ..............................................................6

7. Upotreba ............................................................................7

8. Čišćenje i skladištenje .......................................................9

9. Šta ako postoje problemi? ................................................10

10. Garancija / servis ............................................................10

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Uključeno u isporuku:**

Provjerite da li je vanjski dio kartonske ambalaže netaknut i uvjerite se da su sve komponente prisutne. Prije upotrebe, provjerite da nema vidljivih oštećenja uređaja ili dodatne opreme, te da je sav materijal za pakovanje uklonjen. Ako imate bilo kakvih sumnji, nemojte koristiti uređaj i kontaktirajte vašeg prodavca ili navedenu adresu za korisničke usluge.

• 1x masažer za stopala

• 1x mrežni adapter

• Ova uputstva za upotrebu

**UPOZORENJE**

• Uređaj je namijenjen samo za kućnu/privatnu upotrebu, a ne za komercijalnu upotrebu.

• Ovaj uređaj mogu koristiti djeca starija od osam godina i ljudi sa smanjenim fizičkim, senzornim ili mentalnim sposobnostima ili sa nedostatkom iskustva ili znanja, pod uslovom da su nadgledani ili da su bili upućeni kako bezbjedno koristiti uređaj i da su potpuno svjesni posljedičnih rizika upotrebe.

• Djeca se ne smiju igrati sa uređajem.

• Čišćenje i korisničko održavanje ne smiju obavljati djeca, osim ako su nadgledana.

• Ako je mrežni kabal ovog uređaja oštećen, mora se odložiti. Ukoliko se isti ne može ukloniti, uređaj mora biti odložen.

•Uređaj ima vruću površinu. Osobe osjetljive na toplinu moraju biti oprezne kada koriste uređaj.

• Nemojte ubacivati bilo kakve predmete u otvore uređaja ili njegove rotirajuće dijelove.

Uvjerite se da se pokretni dijelovi mogu slobodno kretati u svakom trenutku.

**Znaci i simboli**

|  |  |  |
| --- | --- | --- |
|  | **UPOZORENJE** | Upozoravajuća napomena koja ukazuje na rizik od povrede ili oštećenje zdravlja. |
|  | **VAŽNO** | Bezbjedosnosna napomena koja ukazuje na moguće oštećenje uređaja/dodatne opreme. |
|  | **NAPOMENA** | Napomena o važnim informacijama. |
|  | Koristiti samo u zatvorenom prostoru. |
|  | Pratite uputstvo za upotrebu. |
|  | Zelena tačka (Der Grüne Punkt): Njemački dualni sistem za sakupljanje otpada. |
|  | Odlagati ambalažu na ekološki prihvatljiv način. |
|  | Zaštita uređaja klase II |
|  | Odložiti uređaj u skladu sa EC direktivom - WEEE (Otpadna električna i elektronska oprema). |
|  | Proizvođač |

1. **O Shiatsu masaži**

Shiatsu je vrsta masaže tijela koja se razvila u Japanu prije više od 100 godina, na osnovu ideja preuzetih iz tradicionalne kineske medicine. Osnovni princip je da postoji sistem energetskih kanala (meridijanski sistem) unutar ljudskog tijela.

Cilj Shiatsu masaže je podsticanje fizičkog, emocionalnog i mentalnog blagostanja liječene osobe. U tom cilju, energetske blokade u energetskim kanalima moraju biti uklonjene i samoregulirajuće snage tijela moraju biti stimulisane.

Shiatsu terapeuti ovo postižu primjenom pritiska u tekućim pokretima duž energetskih kanala (meridijani). Iako se Shiatsu bukvalno prevodi kao "pritisak prsta", liječenje se ne pruža samo sa prstima, nego i sa dlanovima, laktovima i koljenima. Terapeut koristi cijelu težinu svog tijela za stvaranje potrebnog pritiska.

1. **Upoznajte Vaš uređaj**

Nekoliko rotirajućih masažnih glava na Vašem masažeru za stopala imitiraju pritisak i kružne pokrete Shiatsu masaže. Koristite ovaj masažer za stopala kako biste opustili sebe i vaša stopala. Mogu se proizvesti slijedeći umirujući efekti:

• Stimulacija cirkulacije

• Poticanje regeneracije ćelija

• Revitalizacija i svježina stopala

• Relaksacija napetih mišića.

1. **Predviđena upotreba**

Ovaj uređaj je namijenjen samo za masažu stopala kod ljudi. Uređaj je namijenjen samo za **privatnu upotrebu**, a ne za medicinske ili komercijalne svrhe. Koristite uređaj u svrhu za koju je razvijen i samo na način opisan u ovim uputstvima za upotrebu. Bilo koji oblik nepravilne upotrebe može biti opasan. Proizvođač nije odgovoran za štetu koja je rezultat neispravne ili nepravilne upotrebe. Ne koristite uređaj ako se jedna ili više od slijedećih napomena odnosi na Vas. Ako niste sigurni da li je uređaj pogodan za vas, obratite se vašem ljekaru.• Nemojte koristiti masažer za stopala ako bolujete od medicinske anomalije ili povrede u tom području stopala (npr. otvorene rane, bradavice, atletsko stopalo).

• Ne koristite masažer za stopala na akutno ili hronično oboljeloj, povrijeđenoj ili iritiranoj koži (na primjer, upaljena koža - bilo bolna ili ne, crvenilo kože, osip, venska zapaljenja, arterijska tromboza, venska tromboza, tromboflebitis, varikozne vene, alergije, opekotine, modrice, oticanja, rane koje se još uvijek liječe ili post-operativni ožiljci).• Koristite masažer za stopala samo na zdravoj i čistoj koži.

• Ne koristite masažer za stopala na životinjama.• Ne koristite masažer za stopala duže od 15 minuta.• Nemojte koristiti masažer za stopala tokom spavanja, vožnje ili upravljanja mašinama.• Ne koristite masažer za stopala na tkivu koje je sklono krvarenju.• Nikada ne upravljajte masažerom za stopala bez nadzora. Nadgledajte djecu u blizini uređaja da biste se uvjerili da se ne igraju sa istim.• Ako niste sigurni da li je masažer za stopala pogodan za vas, molimo vas da se obratite ljekaru prije upotrebe.• Ako bolujete od teške bolesti ili ste nedavno imali operaciju na stopalu, konsultujte vašeg ljekara prije upotrebe masažera za stopala.• Ako imate dijabetes ili trombozu, konsultujte vašeg ljekara prije nego počnete sa upotrebnom masažera za stopala.• Ako bolujete od senzornog oštećenja koji smanjuje osjećaj bola (npr. metabolički poremećaji), molimo obratite se vašem ljekaru prije upotrebe uređaja.• Ako bolujete od bolova, čiji je uzrok nepoznat, prethodno se obratite vašem ljekaru prije nego što počnete sa korištenjem masažera za stopala.

1. **Bezbjedonosne napomene**

Pročitajte ova uputstva za upotrebu pažljivo! Nepoštovanje slijedećih informacija može rezultirati ličnim povredama ili materijalnom štetom. Čuvajte ova uputstva za upotrebu i učinite ih dostupnim drugim korisnicima. Osigurajte da uključite ova uputstva za upotrebu pri proslijeđivanju uređaja trećim licima.

**UPOZORENJE**

Držite uređaj i ambalažni materijal dalje od djece. Kabal mrežnog adaptera predstavlja rizik od davljenja i postoji opasnost od gušenja zbog malih dijelova koji se mogu progutati.

**Električni šok**

**UPOZORENJE**

Kao i svaki električni uređaj, pažljivo i oprezno koristite ovaj uređaj kako biste izbjegli opasnosti od strujnog udara.

Prema tome, obratite pažnju na slijedeća uputstva za upotrebu:

* Koristite uređaj samo sa naponom navedenim na uređaju
* Nikada nemojte koristiti uređaj ako isti ili njegova dodatna oprema pokazuju vidljive znakove oštećenja.
* Nemojte koristiti uređaj tokom grmljavine.

U slučaju nedostataka ili grešaka u radu, odmah isključite uređaj i odspojite ga iz utičnice za napajanje. Nemojte vući mrežni kabal ili uređaj kako biste isključili utikač iz utičnice. Nikada nemojte držati ili nositi uređaj pomoću kabla za napajanje. Držite kablove dalje od vrućih površina. Nemojte otvarati uređaj. Uvjerite se da uređaj i mrežni kabal ne dođu u kontakt sa vodom, parom ili drugim tečnostima.

Stoga, samo koristite uređaj :

* U suhim prostorijama (npr. nikada u kupatilu ili sauni).
* Sa suhim rukama

Nemojte gnječiti, presavijati ili zavrtati kablove. Ne ubacujte igle ili bilo kakve oštre predmete. Osigurajte da mrežni kabal nije usmjeren ili vučen preko špicastih ili oštrih predmeta. Nikada ne uzimajte uređaj koji je potopljen u vodu. Odmah ga isključite iz mrežnog utikača. Nemojte koristiti uređaj ako je isti ili ako su njegovi dodaci vidljivo oštećeni. Nemojte ispustiti uređaj ili ga podvrgnuti bilo kakvim udarima.

**Popravke**

**UPOZORENJE**

• Samo stručno osoblje može vršiti popravke na električnim uređajima. Nepravilan popravak može dovesti korisnike u znatnu opasnost. Za popravke obratite se korisničkoj službi ili ovlaštenom prodavcu.

**Rizik od požara**

 **UPOZORENJE:**

Postoji rizik od požara ako se uređaj nepravilno koristi ili ako se ne pridržavate ovih uputstava za upotrebu. Stoga:

* Nikada ne koristite masažer za stopala bez nadzora, pogotovo ako su djeca u blizini
* Nikada ne koristite masažer za stopala ispod pokrivača, kao što je deka, jastuk itd.
* Nikada ne koristite masažer za stopala blizu benzina ili drugih lako zapaljivih supstanci.

**Rukovanje**

**VAŽNO** Uređaj mora biti isključen i odspojen nakon svake upotrebe i prije čišćenja.

• Ne stavljajte vašu punu težinu ( sjedeći, ležeći, stojeći) na pokretne dijelove uređaja ili postavljati bilo koje predmete na uređaj.

• Nemojte izlagati uređaj direktnoj sunčevoj svjetlosti ili visokim temperaturama.

• Zaštitite uređaj od prašine, nečistoća i vlage.

• Nikada ne potapajte uređaj i mrežni adapter u vodu ili druge tečnosti.

**Šteta**

**UPOZORENJE**

• Samo stručno osoblje može vršiti popravke na električnim uređajima. Nepravilan popravak može dovesti korisnike u znatnu opasnost. Za popravke obratite se korisničkoj službi ili ovlaštenom prodavcu.

• Provjerite da li uređaj ima znakova habanja i puknuća ili oštećenja. Ako postoje takvi znakovi habanja i puknuća ili oštećenja, ili ako je uređaj nepravilno korišten, mora se vratiti proizvođaču ili prodavcu prije daljnje upotrebe.• Isključite odmah uređaj ako je oštećen ili ne radi ispravno .• Nikada ne pokušavajte da otvorite i/ili popravite uređaj sami. Popravke se mogu izvršiti samo od strane korisničkog servisa ili ovlaštenih prodavaca. Nepridržavanje ovih uputstava će poništiti garanciju.• Proizvođač nije odgovoran za štetu nastalu zbog nepravilne ili neispravne upotrebe.

**Odlaganje**

 **VAŽNO** Zbog ekoloških razloga, nemojte odlagati uređaj na kućni otpad na kraju njegovog upotrebnog vijeka. Odložite uređaj na odgovarajuću lokalnu kolekciju ili tačku za recikliranje u vašoj državi. Odložite uređaj u skladu sa EC direktivom - WEEE (Otpadna električna i elektronska oprema). Ako imate bilo kakvih pitanja, molimo kontaktirajte lokalne organe nadležne za odlaganje otpada.

1. **Opis uređaja**

1. Masažna površina sa masažnim glavama
2. Promjenljiva presvlaka ( periva)
3. Stop - dugme
4. Zagrijavanje - dugme

1. Intenzitet - dugme
2. ON/OFF- dugme
3. Mod - dugme
4. Priključna utičnica za mrežni adapter
5. **Početna upotreba**

**Povezivanje mrežnog adaptera**

Da biste koristili masažer za stopala pomoću isporučenog mrežnog adaptera, morate prvo priključiti mrežni adapter u masažer za stopala. Postupite na slijedeći način:

1. Uklonite sav ambalažni materijal

2. Provjerite da masažer za stopala, mrežni adapter i mrežni kabal nemaju oštećenja

3. Spojite kabal mrežnog adaptera sa priključnom utičnicom ispod masažera za stopala.

4. Stavite mrežni adapter u odgovarajuću utičnicu.

**UPOZORENJE** Opasnost od saplitanja! Uvjerite se da mrežni kabal ne predstavlja opasnost od saplitanja.

1. **Upotreba**

 **UPOZORENJE**

• Koristite masažer za stopala samo kada sjedite. Nikada ne koristite masažer za stopala stojeći.

• Koristite masažer maks. 15 minuta. Duže masaže mogu dovesti do prevelike stimulacije mišića, stvaranja tenzije, umjesto da pomažu opuštanju.

 **Napomena**

Uređaj ima funkciju automatskog isključivanja, koja je podešena na maksimalno trajanje rada od 15 minuta.

Da biste započeli stimulaciju stopala, postupite na slijedeći način:

|  |  |
| --- | --- |
| **Korak 1:** **Postavite masažer za stopala na pod**• Postavite masažer za stopala na ravnu, tvrdu površinu. Postavite stolicu ispred masažera za stopala, tako da možete udobno dosegnuti uređaj vašim nogama dok sjedite u stolici. |  |
| **Korak 2: Stavite noge u masažer za stopala****Napomena**Možete koristiti masažer za stopala ili bosi ili sa čarapama.• Ubacite noge u masažer za stopala. Uvjerite se da su tabani vaših stopala pozicionirani na masažnim glavama. |  |
| **Korak 3: Uključivanje masažera za stopala**Pritisnite dugme ON / OFF da biste uključili masažer za stopala.LED na ON / OFF dugmetu počinje da svijetli zeleno.Masažer za stopala počinje u modu 1 i najmanjem intenzitetu. |  |
| **Korak 4: Podesite mod** Masažer za stopala ima tri različita moda (načina) masaže. Izaberite željeni način pomoću dugmeta Mod Mod 1: LED zeleno = Samo zračni pritisakMod 2: LED plavo = Masaža bez zračnog pritiskaMod 3: LED crveno = Masaža sa zračnim pritiskom |  |
| **Korak 5: Podesite intenzitet** Za masažu zračnim pritiskom, masažer za stopala ima tri nivoa intenziteta (niski, srednji, visoki). Izaberite željeni nivo intenziteta pomoću dugmeta intenziteta LED zeleno = niski intenzitetLED plavo = srednji intenzitetLED crveno = visoki intenzitet |  |
| **Korak 6: Uključite / isključite zagrijavanje** Masažer za stopala ima opcionu toplotnu funkciju. Možete da zagrijete vaša stopala tokom masaže pomoću funkcije toplote.• Za uključivanje funkcije toplote pritisnite dugme za zagrijavanje tokom masaže. LED na dugmetu za zagrijavanje počinje da svijetli crveno. Ponovo pritisnite dugme za zagrijavanje da biste isključili toplotnu funkciju. LED na dugmetu za zagrijavanje se gasi. |  |
| **Korak 7: Zaustavljanje masaže stopala**• Ako tokom upotrebe osjetite pretjeran ili neugodan pritisak, pritisnite dugme start/stop da zaustavite tretman. Da ponovo pokrenete masažer za stopala, pritisnite dugme ON / OFF |  |
| **Korak 8: Isključivanje masažera za stopala**• Da biste isključili masažer za stopala, pritisnite ON / OFF dugme kada je uređaj uključen. LED na dugmetu ON / OFF se gasi. |  |

1. **Čišćenje i održavanje**

**Čišćenje masažera za stopala**

**UPOZORENJE**

• Isključite uređaj iz utičnice prije čišćenja.

• Očistite uređaj koristeći samo navedene metode. Ni u kojem slučaju ne smije ući tečnost u masažer za stopala ili dodatke.

• Očistite masažer za stopala pomoću vlažne krpe. Ako je veoma prljav, također možete navlažiti krpu i blagom sapunicom.

**Čišćenje presvlaka**

Presvlake masažnih valjaka mogu se ručno oprati. Postupite na slijedeći način:

1. Da biste uklonili presvlake sa masažera za stopala, odlijepite čičak zatvarač od presvlaka.

2. Ručno operite presvlake.

3. Pustite da se presvlake osuše. Stavite ponovo presvlake u masažer za stopala samo kada su potpuno suhe.

4. Uvjerite se da su čičak zatvarači na presvlakama čvrsto pričvršćeni na masažer za stopala.

**Skladištenje**

Ako ne namjeravate da koristite masažer za stopala duži vremenski period, preporučujemo da isti skladištite u originalnom pakovanju u suhom okruženju, osiguravajući da ga ne terete dodatne stvari. Skladištite masažer za stopala dalje od djece i kućnih ljubimaca. Nemojte da stavljate bilo kakve predmete na masažer za stopala.

1. **Šta ako postoje problemi?**

|  |  |  |
| --- | --- | --- |
| **Problem** | **Uzrok** | **Rješenje** |
| **Masažne glave se presporo rotiraju.** | Teret na masažnim glavama je prevelik. | Rasteretite masažne glave. |
| **Masažne glave se ne pokreću.** | Uređaj nije spojen sa mrežnim napajanjem. | Priključite mrežni utikač i uključite uređaj. |
| Zaštita od pregrijavanja je pokrenuta. | Odspojite uređaj sa mrežnog napajanja, pričekajte najmanje 15 minuta, zatim ga priključite ponovo i uključite uređaj. |

1. **Garancija / servis**

U slučaju reklamacije pod garancijom, molimo obratite se lokalnom prodavcu ili lokalnom predstavniku koji je naveden na listi "međunarodni servis".U slučaju vraćanja uređaja molimo dodajte kopiju vašeg računa i kratak izvještaj o kvaru.

Primjenjuju se slijedeći uslovi garancije:

1. Garantni rok za BEURER proizvode je ili 3 godine ili - ako je duži - određeni garantni rok odnosne države, od datuma kupovine.

U slučaju reklamacije unutar garancije, datum kupovine treba da bude dokazan računom od kupovine ili fakturom.

2. Popravke (kompletnog uređaja ili dijelova uređaja) ne produžavaju garantni period.

3. Garancija ne važi za štete zbog:

a. nepravilnog postupanja, npr. kršenjem korisničkih uputa.

b. popravke ili promjene od strane kupca ili neovlaštene treće strane.

c. prevoza od proizvođača do potrošača ili tokom prevoza do servisnog centra.

d. Garancija ne važi za dodatke koji su podložni uobičajenom habanju (manžeta, baterije itd.).

4. Odgovornost za direktne ili indirektne posljedične gubitke izazvane uređajem je isključena, čak i ako je šteta na uređaju prihvaćena kao reklamacija unutar garancije.

-Podliježe greškama i promjenama